જોકે કોમોડિટી અને કરન્સી મેનેજિંગ ડિરેક્ટર પ્રીતિ રાઠીએ કહ્યું હતું કે સોનાનો ભાવ દીવાળી સુધીમાં ૩૧,૫૦૦-૩૧,૮૦૦ રૂપિયાની રેન્જમાં રહેશે. જોકે સોનાનો લાંબા ગાળાનો ચાર્ટ જોતા લાગે છે કે તેમાં ભાવ વધી શકે છે અને ૧૨૦૦-૧૩૫૦ ડોલરની રેન્જમાં રહેશે. સોનાની માંગ સામે મર્યાદિત પુરવઠો, ભૌગોલિક-રાજકીય તણાવ, વધતો ફુગાવો સોનાના ભાવ વધુ ઊંચે લઈ જશે. તેમના મતે ૨૦૧૮ના કેલેન્ડર વર્ષના અંત સુધીમાં સોનાનો સરેરાશ ભાવ વૈશ્વિક બજારમાં ૧૩૫૦ ડોલર અને ઘરઆંગણે ૩૧,૮૦૦ રૂપિયા જોવા મળી શકે છે. મહત્તમ ભાવ વૈશ્વિક બજારમાં ૧૩૯૦ ડોલર(૩૨,૫૦૦ રૂપિયા) સુધી જઈ શકે છે અને નીચામાં ૧૨૫૦ ડોલર(૩૦,૪૦૦ રૂપિયા) જોવા મળી શકે છે.